百舌鳥
作者：文同
朝代：宋

paragraphs: 衆禽乘春喉吻生，滿林無限啼新晴。
南園花木正繁盛，小小大大皆來鳴。
藏枝映葉復誰使，不肯停住常嚶嚶。
就中百舌最無謂，滿口學盡群鳥聲。
自無一語出於己，徒爾嘲异常誇從橫。
朝朝泊我高柳上，叫破一窗殘月明。
幽人穩睡正酣美，無計可奈遭爾驚。
少年挾彈彼誰者，安得爲我來五更。